KOMMISSIONENS BESLUTNING af 22. juli 1997 om ændring af beslutning 97/4/EF om midlertidige lister over tredjelandsvirksomheder, hvorfra medlemsstaterne tillader indførsel af fersk fjerkrækød (EØS-relevant tekst) (97/574/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 1, og

ud fra følgende betragtninger:

I Kommissionens beslutning 94/85/EF (3), senest ændret ved beslutning 96/2/EF (4), er der givet en liste over tredjelande, hvorfra indførsel af fersk fjerkrækød er tilladt;

der er ved Kommissionens beslutning 94/984/EF (5), senest ændret ved beslutning 96/456/EF (6), for et stort antal lande på denne liste fastsat sundhedsbetingelser og bestemmelser om udstedelse af sundhedscertifikat ved indførsel af fersk fjerkrækød;

ved Kommissionens beslutning 97/4/EF (7) blev der fastsat en midlertidig liste over tredjelandsvirksomheder, hvorfra medlemsstaterne tillader indførsel af fersk fjerkrækød;

i henhold til artikel 14 i Rådets direktiv 71/118/EØF af 15. februar 1971 (8), senest ændret og ajourført ved direktiv 92/116/EØF (9), blev der gennemført kontrolbesøg vedrørende sundhedsproblemer i forbindelse med produktion og markedsføring af fersk fjerkrækød; besøgene viste, at virksomheder, der bruger amerikanske produktionsmetoder, ikke opfyldte alle de relevante EF-sundhedskrav;

på baggrund af resultaterne af disse kontrolbesøg har de amerikanske myndigheder foretaget en ny undersøgelse af virksomhederne på listen; Kommissionen bør gennemføre endnu en række kontrolbesøg på disse virksomheder; listen bør være gyldig i seks måneder, for at kontrolbesøgene kan gennemføres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/4/EF affattes, for så vidt angår Amerikas Forenede Stater, som angivet i bilaget til nærværende beslutning.

Artikel 2

Listen over virksomheder i bilaget til denne beslutning anvendes ikke efter den 30. september 1997.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 243 af 11. 10. 1995, s. 17.

(2) EFT nr. L 13 af 16. 1. 1997, s. 33.

(3) EFT nr. L 44 af 17. 2. 1994, s. 31.

(4) EFT nr. L 1 af 3. 1. 1996, s. 6.

(5) EFT nr. L 378 af 31. 12. 1994, s. 11.

(6) EFT nr. L 188 af 27. 7. 1996, s. 52.

(7) EFT nr. L 2 af 4. 1. 1997, s. 6.

(8) EFT nr. L 55 af 8. 3. 1971, s. 23.

(9) EFT nr. L 62 af 15. 3. 1993, s. 1.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

»País: ESTADOS UNIDOS DE AMÉRICA / Land: AMERIKAS FORENEDE STATER / Land: VEREINIGTE STAATEN VON AMERIKA / ×þñá: ÇÍÙÌÅÍÅÓ ÐÏËÉÔÅÉÅÓ ÔÇÓ ÁÌÅÑÉÊÇÓ / Country: UNITED STATES OF AMERICA / Pays: ÉTATS-UNIS D'AMÉRIQUE / Paese: STATI UNITI D'AMERICA / Land: VERENIGDE STATEN VAN AMERIKA / País: ESTADOS UNIDOS DA AMÉRICA / Maa: AMERIKAN YHDYSVALLAT / Land: FÖRENTA STATERNA

>TABELPOSITION>